CELEX: 
Language: et
Date: 2021-05-31 00:00:00
Title: KOMISJONI DELEGEERITUD MÄÄRUS (EL) …/…, millega muudetakse Euroopa Parlamendi ja nõukogu määrust (EL) 2018/956 seoses uusi raskeveokeid käsitlevate andmetega, mida liikmesriigid peavad seirama ja esitama

SELETUSKIRI
            
            
               DELEGEERITUD ÕIGUSAKTI TAUST
            
            
               Käesoleva delegeeritud õigusaktiga muudetakse määruse (EL) 2018/956 I lisa selliselt, et liikmesriigid peavad esitama komisjonile igal aastal teabe, mis on märgitud uute registreeritud raskeveokite vastavustunnistuse kandes 51. See teave on vajalik määruse (EL) 2018/858 I lisa A osa punktis 2.2 määratletud eriotstarbeliste sõidukitena registreeritud raskeveokite kindlakstegemiseks, et määrata tootja keskmine CO2 eriheide määruse (EL) 2019/1242 tähenduses.
            
            
               ÕIGUSAKTI VASTUVÕTMISELE EELNENUD KONSULTEERIMINE
            
            
               Komisjon kasutas sidusrühmadelt tagasiside küsimiseks järgmisi meetodeid:
            
            
               (a)neljanädalane avalik veebipõhine konsultatsioon parema õigusloome portaalis „Avaldage arvamust“ alates 18. veebruarist 2021 kuni 18. märtsini 2021, mis pälvis ühe kommentaari, milles kiideti taimeõli kui fossiilse diislikütuse alternatiivi;
            
            
               (b)23. veebruaril 2021 toimunud konsultatsioon mootorsõidukite CO2 heite eksperdirühmaga, kuhu kuulusid liikmesriikide ametiasutused, sõidukitootjad, tarnijad ja vabaühendused.
            
            
               DELEGEERITUD ÕIGUSAKTI ÕIGUSLIK KÜLG
            
            
               Komisjonil on õigus võtta vastu käesolev delegeeritud õigusakt vastavalt määruse (EL) 2018/956 artikli 11 lõike 1 punktile a.
            
            
            
               KOMISJONI DELEGEERITUD MÄÄRUS (EL) …/…,
            
            
               31.5.2021,
            
            
               millega muudetakse Euroopa Parlamendi ja nõukogu määrust (EL) 2018/956 seoses uusi raskeveokeid käsitlevate andmetega, mida liikmesriigid peavad seirama ja esitama 
               
            
               (EMPs kohaldatav tekst)
            
            
               EUROOPA KOMISJON, 
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 28. juuni 2018. aasta määrust (EL) 2018/956 uute raskeveokite CO2 heite ja kütusekulu seire ja aruandluse kohta,
                  1
                eriti selle artikli 11 lõike 1 punkti a,
            
            
               ning arvestades järgmist:
            
            
               (1)Selleks et teha määruse (EL) 2018/956 artikli 10 kohane põhjalik analüüs, on vaja andmeid, mis võimaldavad kindlaks teha Euroopa Parlamendi ja nõukogu määruse (EL) 2018/858
                  2
                I lisa A osa punktis 2.2 määratletud eriotstarbeliste sõidukitena registreeritud raskeveokid ning määrata tootja keskmise CO2 eriheite Euroopa Parlamendi ja nõukogu määruse (EL) 2019/1242
                  3
                tähenduses. Sellised andmed on esitatud uute registreeritud raskeveokite vastavustunnistuse kandes 51. Seepärast on vaja kohandada määruse (EL) 2018/956 I lisa A osas esitatud nõudeid andmete kohta, mida liikmesriigid peavad seirama ja esitama.
            
         
         
            
               (2)Määrust (EL) 2018/956 tuleks seetõttu vastavalt muuta,
            
            
               ON VASTU VÕTNUD KÄESOLEVA MÄÄRUSE:
            
            
            
            
               Artikkel 1 
                  Määruse (EL) 2018/956 muutmine
            
            
               Määruse (EL) 2018/956 I lisa A osale lisatakse järgmine punkt o:
            
            
               „o) vastavustunnistuse kandes 51 esitatud nimetus – kuni 30. juunini 2021 registreeritud eriotstarbeliste sõidukite puhul, kui see on olemas, ja alates 1. juulist 2021 registreeritud eriotstarbeliste sõidukite puhul kõigil juhtudel.“
            
            
               Artikkel 2 
                  Jõustumine
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 31.5.2021
            
            
               
                     Komisjoni nimel
               
               
                     president
                     Ursula VON DER LEYEN
               
            
         
         
            
                  
                     (1)
                  
                        ELT L 173, 9.7.2018, lk 1.
               
               
                  
                     (2)
                  
                        Euroopa Parlamendi ja nõukogu 30. mai 2018. aasta määrus (EL) 2018/858 mootorsõidukite ja mootorsõidukite haagiste ning nende jaoks ette nähtud süsteemide, osade ja eraldi seadmestike tüübikinnituse ja turujärelevalve kohta, ning millega muudetakse määruseid (EÜ) nr 715/2007 ja (EÜ) nr 595/2009 ning tunnistatakse kehtetuks direktiiv 2007/46/EÜ (ELT L 151, 14.6.2018, lk 1).
               
               
                  
                     (3)
                  
                        Euroopa Parlamendi ja nõukogu 20. juuni 2019. aasta määrus (EL) 2019/1242, millega kehtestatakse uute raskeveokite CO2-heite normid ning muudetakse Euroopa Parlamendi ja nõukogu määrusi (EÜ) nr 595/2009 ja (EL) 2018/956 ning nõukogu direktiivi 96/53/EÜ (ELT L 198, 25.7.2019, lk 202).